CELEX: E2006J0002
Language: et
Date: 2007-06-26 00:00:00
Title: Kohtuotsus, 26. juuni 2007 , kohtuasjas E-2/06 EFTA järelevalveamet v. Norra Kuningriik (Hüdroenergia ressursside omandamise kontsessiooni tingimused — Euroopa Majanduspiirkonna lepingu kohaldamisala— kapitali vaba liikumine — asutamisõigus — kaudne diskrimineerimine — riiklik omand — energiavarustuse kindlus — keskkonnakaitse — proportsionaalsus)

13.12.2007   
            
            
               ET
            
            
               Euroopa Liidu Teataja
            
            
               C 301/18
            
         
      KOHTUOTSUS,
   26. juuni 2007,
   kohtuasjas E-2/06
   EFTA järelevalveamet v. Norra Kuningriik
   
      (Hüdroenergia ressursside omandamise kontsessiooni tingimused — Euroopa Majanduspiirkonna lepingu kohaldamisala— kapitali vaba liikumine — asutamisõigus — kaudne diskrimineerimine — riiklik omand — energiavarustuse kindlus — keskkonnakaitse — proportsionaalsus)
   
   (2007/C 301/10)
   Kohtuasjas E-2/06 — EFTA järelevalveamet v. Norra Kuningriik — TAOTLUS deklaratsiooni esitamiseks, mille kohaselt Norra kuningriik on rikkunud Euroopa Majanduspiirkonna lepingu artikleid 31 ja 40, jättes jõusse meetmed, mis on kehtestatud koskede, kaevanduste ja muu kinnisvara omandamist käsitleva 14. detsember 1917. aasta õigusaktiga nr 16 (lov 14. desember 1917 nr. 16 om erverv av vannfall, bergverk og annen fast eiendom m.v.), millega võimaldatakse eraettevõtjatele ja teiste Euroopa Majanduspiirkonna lepingu osaliste kõikidele ettevõtjatele piiratud ajaga kontsessiooni koskede omandamiseks energia tootmise eesmärgil ning kohustatakse neid kontsessiooni tähtaja lõppedes loovutama kõik seadmed ilma kompensatsioonita Norrale, samas kui Norra avalik-õiguslikele äriühingutele võimaldatakse sellist kontsessiooni piiramata ajaks, langetas kohus, mille liikmeks olid esimees Carl Baudenbacher, kohtunik Henrik Bull ja ettekandev kohtunik Thorgeir Örlygsson, 26. juuni 2007. aastal otsuse, mille resolutiivosa on järgmine:
   
               1.
            
            
               
                  Teatab, et Norra kuningriik on rikkunud Euroopa Majanduspiirkonna lepingu artikleid 31 ja 40, jättes jõusse meetmed, mis on kehtestatud koskede, kaevanduste ja muu kinnisvara omandamist käsitleva 14. detsember 1917. aasta õigusaktiga nr 16, millega võimaldatakse eraettevõtjatele ja teiste Euroopa Majanduspiirkonna lepingu osaliste kõikidele ettevõtjatele piiratud ajaga kontsessiooni koskede omandamiseks energia tootmise eesmärgil ning kohustatakse neid kontsessiooni tähtaja lõppedes loovutama kõik seadmed ilma kompensatsioonita Norrale, samas kui Norra avalik-õiguslikele äriühingutele võimaldatakse sellist kontsessiooni piiramata ajaks.
               
            
         
               2.
            
            
               
                  Kohustab Norra Kuningriiki tasuma menetluskulud.